**Služba za skupštinske poslove**

**Z A P I S N I K**

**sa I (prve) konstitutivne sjednice Skupštine opštine Bar,**

**održane 25.novembra i 16.decembra 2022.godine**

**Bar,\_ 25.novembar i 16.decembar 2022.godine**

**Sjednica je počela sa radom u 10,30 časova.**

Sjednicom je, saglasno članu 39.Zakona o lokalnoj samoupravi („Sl.list CG“, broj 2/2018, 34/2019, 38/2020, 50/2022, 84/2022 i 85/2022) i članu 5. Poslovnika o radu Skupštine opštine Bar („Sl.list CG-opštinski propisi“, broj 46/18) predsjedavao najstariji odbornik Bećir Berjašević, odbornik sa liste pod nazivom „Novo vrijeme za Bar- Socijaldemokrate-Branislav Bane Nenezić“.

Sjednici su prisustvovali predsjednik Opštine, direktori javnih preduzeća čiji je osnivač Opština Bar, starješine organa lokalne uprave i predsjednik Opštinske izborne komisije Dragan Simović.

Rad sjednice pratili su predstavnici sredstava javnog informisanja.

**Predsjedavajući sjednicom Skupštine, odbornik Bećir Berjašević** podsjetio je prisutne da, saglasno važećim zakonskim propisima, danom potvrđivanja mandata odbornika novog saziva prestaje mandat odbornika prethodnog saziva. Takođe, podsjetio je da se potvrđivanje mandata vrši u roku od 30 dana od dana održavanja izbora, tako što predsjedavajući sjednice odgovarajuće skupštine konstatuje i objavljuje da je podnošenjem izvještaja Opštinske izborne komisije o rezultatima izbora potvrđen mandat novoizabranim odbornicima, te da se o verifikaciji mandata ne glasa.

Pozvao je predsjednika Opštinske izborne komisije Dragana Simovića, da upozna Skupštinu sa Izvještajem o rezultatima glasanja za izbor odbornika u Skupštinu opštine Bar, održanih 23.oktobra 2022.godine.

Predsjednik Opštinske izborne komisije Dragan Simović obrazložio je Skupštini Izvještaj opštinske izborne komisije o rezultatima glasanja za izbor odbornika u Skupštini opštine Bar i istakao:

* **u birački spisak ukupno je upisano 39854 birača;**
* **na biračkim mjestima glasalo je 21817 birača;**
* **van biračkih mjesta, odnosno putem pisma glasalo je 494 birača;**
* **ukupno je glasalo 22311 birača;**
* **ukupno je bilo 39854 primljenih glasačkih listića;**
* **bilo je 17543 neupotrijebljenih glasačkih listića;**
* **bilo je 22311 kontrolnih kupona;**
* **bilo je 22311 upotrijebljenih glasačkih listića;**
* **bilo je 304 nevažećih glasačkih listića;**
* **bilo je 22007 važećih glasačkih listića;**
* **da je na izborima učestvovalo 10 (deset) izbornih lista:**

Pojedine izborne liste za izbor odbornika u Skupštinu Opštine Bar, dobile su sljedeći ukupan broj glasova i to:

1. **“BOŠNJAČKA STRANKA – ISPRAVNO ZA BAR” 859 glasova**
2. **Stranka pravde i pomirenja – Za buduće generacije 123 glasova**
3. **Radomir Novaković Cakan – Biram Bar 1141 glasova**
4. **VUKAN GOLUBOVIĆ – PRAVA CRNA GORA – DRŽIMO RIJEČ – MARKO MILAČIĆ 375 glasova**
5. **“ZA BUDUĆNOST BARA – MAJA VUKIĆEVIC” 2698 glasova**
6. **“Novo vrijeme za Bar” – Socijaldemokrate – Branislav Bane Nenezić 2290 glasova**
7. **DRAGAN TUFEGDŽIĆ – IDEMO, LJUDI! DEMOKRATSKI, EVROPSKI, UJEDINJENO ZA BAR – DEMOKRATE, POKRET EVROPA SAD! UJEDINJENA CRNA GORA 4014 glasova**
8. **PRAVA STVAR, Koalicija Zajedno Bar – Dušan Raičević / Demokratska partija socijalista, Socijaldemokratska partija, Liberalna partija 8267 glasova**
9. **dr Dritan Abazović – Može Bar! Može Crna Gora! - Građanski pokret URA – Civis – Albanska alternativa 1815 glasova**
10. **SOCIJALISTIČKA NARODNA PARTIJA – TEMELJNO ZA BAR 425 glasova**

Utvrđeno je da su pojedine izborne liste za izbor odbornika u Skupštinu opštine Bar, dobile sljedeći broj mandata:

1. **“BOŠNJAČKA STRANKA – ISPRAVNO ZA BAR” 1 mandat**
2. **Stranka pravde i pomirenja – Za buduće generacije 0 mandata**
3. **Radomir Novaković Cakan – Biram Bar 2 mandata**
4. **VUKAN GOLUBOVIĆ – PRAVA CRNA GORA – DRŽIMO RIJEČ – MARKO MILAČIĆ 0 mandata**
5. **“ZA BUDUĆNOST BARA – MAJA VUKIĆEVIC” 5 mandata**
6. **“Novo vrijeme za Bar” – Socijaldemokrate – Branislav Bane Nenezić 4 mandata**
7. **DRAGAN TUFEGDŽIĆ – IDEMO, LJUDI! DEMOKRATSKI, EVROPSKI, UJEDINJENO ZA BAR – DEMOKRATE, POKRET EVROPA SAD! UJEDINJENA CRNA GORA 7 mandata**
8. **PRAVA STVAR, Koalicija Zajedno Bar – Dušan Raičević / Demokratska partija socijalista, Socijaldemokratska partija, Liberalna partija 15 mandata**
9. **dr Dritan Abazović – Može Bar! Može Crna Gora! - Građanski pokret URA – Civis – Albanska alternativa 3 mandata**
10. **SOCIJALISTIČKA NARODNA PARTIJA – TEMELJNO ZA BAR 0 mandata**

Primjenom člana 96 Zakona o izboru odbornika i poslanika, verifikaciju mandata treba izvršiti sljedećim kandidatima za odbornike:

**“BOŠNJAČKA STRANKA – ISPRAVNO ZA BAR”**

1. Edina Dešić

**Radomir Novaković Cakan – Biram Bar**

1. Radomir Novaković Cakan
2. Erol Marunović

**“ZA BUDUĆNOST BARA – MAJA VUKIĆEVIC”**

1. Maja Vukićević
2. Lazar Macanović
3. Aleksandar Lekić
4. Branimir Lakićević
5. dr Rade Stanisavljević

**“Novo vrijeme za Bar” – Socijaldemokrate – Branislav Bane Nenezić**

1. Branislav Nenezić
2. Nedeljko Čović
3. Milena Đonović
4. Bećir Berjašević

**DRAGAN TUFEGDŽIĆ – IDEMO, LJUDI! DEMOKRATSKI, EVROPSKI, UJEDINJENO ZA BAR – DEMOKRATE, POKRET EVROPA SAD! UJEDINJENA CRNA GORA**

1. Dragan Tufegdžić
2. dr Marko Stoiljkov
3. Nela Dabanović
4. Momčilo Leković
5. Nina Abramović
6. Valentina Minić
7. Darko Janković

**PRAVA STVAR, Koalicija Zajedno Bar – Dušan Raičević / Demokratska partija socijalista, Socijaldemokratska partija, Liberalna partija**

1. Dušan Raičević
2. Mladen Đuričić
3. dr Marija Markoč
4. Asim Andrić
5. Vladimir Božović
6. mr Tanja Spičanović
7. mr Miloš Lalević
8. Božidar Janković
9. Tatjana Bokan
10. Omer Vukić
11. Vesna Drašković
12. Almir Cecunjanin
13. Andrea Demirović
14. Ammar Borančić
15. Vasilije Lalević

**dr Dritan Abazović – Može Bar! Može Crna Gora! - Građanski pokret URA – Civis – Albanska alternativa**

1. Goran Đurović
2. Darko Pekić
3. Ferida Peročević

Na kraju obraćanja Skupštini, Predsjednik Opštinske izborne komisije g-din Dragan Simović zahvalio se svim članovima biračkih odbora koji su svoj posao odradili profesionalno i zakonito. Takođe, iskazao je zahvalnost i građanima Bara koji su doprinijeli da izborni process protekne u miru bez incidenata. Svim novoizabranim odbornicima je čestitao na osvojenim mandatima i poželio da Skupština bude prepoznata po donošenju zakonitih odluka i odluka za dobrobit svih građana.

Nakon upoznavanja sa Izvještajem opštinske izborne komisije Skupština je donijela sledeći

**Zaključak:**

1. **Konstatuje se da je Predsjednik Opštinske izborne komisije podnio Izvještaj te komisije o rezultatima glasanja za izbor odbornika u Skupštinu opštine Bar**
2. **Konstatuje se da je podnošenjem Izvještaja Opštinske izborne komisije potvrđen mandat svim novoizabranim odbornicima, koji je započeo teći od časa potvrđivanja**
3. **Zadužuje se Služba za skupštinske poslove da novoizabranim odbornicima uruči uvjerenja o izboru odbornika**

Nakon izvršene prozivke odbornika, predsjedavajući Skupštinom odbornik Bećir Berjašević je konstatovao da od ukupno 37 odbornika, koliko broji Skupština, sjednici prisustvuje 35 odbornika i da Skupština može da radi i punovažno odlučuje.

P**redsjedavajući sjednicom Skupštine odbornik Bećir Berjašević,** saglasno članu 56 Poslovnika o radu Skupštine opštine Bar, prekinuo je sjednicu jer nije bilo predloga za Izbor predsjednika Skupštine opštine Bar.

------------------------------------------------ O-------------------------------------------------------

------------------------------------------------ O-------------------------------------------------------

Prekinuta sjednica, na kojoj je u nastavku trebalo izvršiti Izbor predsjednika Skupštine opštine Bar nije nastavljena, s obzirom da je Vlada Crne Gore, u međuvremenu, u skladu sa članom 39. stav 4 Zakona o lokalnoj samoupravi sazvala sjednicu Skupštine opštine Bar.

Naime, Vlada Crne Gore je na sjednici održanoj 8.decembra 2022.godine, Zaključkom broj 07-7869/2 odlučila da sazove sjednicu Skupštine opštine Bar za 16.decembar 2022.godine sa početkom u 10,00 časova sa jednom tačkom dnevnog reda - Izbor predsjednika skupštine opštine Bar.

Sjednica je, u skladu sa sazivom Vlade Crne Gore, održana 16.decembra 2022.godine sa početkom u 10,00 časova.

Sjednicom je predsjedavaonajstariji odbornik Bećir Berjašević.

Sjednici su prisustvovali predsjednik Opštine, direktori javnih preduzeća čiji je osnivač Opština Bar i starješine organa lokalne uprave.

Rad sjednice pratili su predstavnici sredstava javnog informisanja.

Prije početka rada Skupštine, **Sekretarka Skupštine mr Aleksandra Grabež** upoznala je Skupštinu sa razlozima sazivanja sjednice skupštine sazvane od Vlade Crne Gore. U svom obraćanju Skupštini, između ostalog, obavijestila je Skupštinu da je na zahtjev Službe za skupštinske poslove-sekretara Skupštine, Ministarstvo javne uprave dalo mišljenje da je potvrđivanje mandata novoizabranim odbornicima koje je izvršeno na sjednici Skupštine opštine Bar održanoj 25.novembra 2022.godine u skladu sa zakonom i da nije potrebno ponovo vršiti potvrđivanje mandata novoizabranim odbornicima.

**Predsjedavajući Skupštinom odbornik Bećir Berjašević** informisao je skupštinu o podnijetim ostavkama odbornika Dragana Tufegdžića i Gorana Đurovića na odborničku funkciju.

Sa tim u vezi, Skupština je konstatovala da je odbornicima Draganu Tufegdžiću i Goranu Đuroviću koji su podnijeli ostavke prestao mandat odbornika.

Shodno istom a saglasno Poslovniku, Predsjedavajući Skupštinom g-din Bećir Berjašević je istakao da je obaviještena Opštinska izborna komisija koja je podnijela izvještaj o popuni upražnjenih odborničkih mjesta u Skupštini opštine Bar i koji je dostavljen-podijeljen odbornicima.

**Predsjedavajući Skupštinom odbornik Bećir Berjašević** je prezentovao dostavljeni Izvještaj, zasnovan na članu 35,36,37 i 38. Poslovnika o radu Skupštine, koji definišu da prestanak mandata konstatuje Skupština i da je verifikacija izvršena kada se Skupština upozna sa Izvještajem Opštinske Izborne komisije, te da o verifikaciji mandata Skupština ne glasa.

Shodno istom verifikovan je mandat odbornicima Milanu Neškoviću i Milošu Rajoviću.

Nakon izvršene prozivke odbornika **predsjedavajući skupštinom odbornik Bećir Berjašević** je konstatovao da od ukupno 37 odbornika, koliko broji Skupština, sjednici prisustvuje 34 odbornika i da Skupština može da radi i punovažno odlučuje.

Sjednici nijesu prisustvovali odbornici/ca: **Erol Marunović, Maja Vukićević i** **dr Marko Stojiljkov.**

**UTVRĐIVANJE DNEVNOG REDA:**

**Odbornik Aleksandar Lekić,** pozivajući se na član 60 stav 4 Poslovnika o radu Skupštine opštine Bar, predložio je Skupšini dopunu dnevnog reda sa tačkom koja bi se odnosila na konsultacije u vezi sa pitanjima određivanja datuma održavanja sjednice na kojoj bi se raspravljalo o usvajanju predloga budžeta.

Skupština većinom glasova 14„za“, 19„protiv“ i nije bilo „uzdržanih“, nije prihvatila predlog odbornika Aleksandra Lekića za dopunu dnevnog reda

Nakon rasprave, Skupština je, utvrdila sljedeći

**DNEVNI RED**

**RAD PO UTVRĐENOM DNEVNOM REDU:**

**1. Predlog Odluke o izboru predsjednika Skupštine opštine Bar**

**Predsjedavajući Skupštinom odbornik Bećir Berjašević** obavijestio je Skupštinu da saglasno članu 45 stav 2 Zakona o lokalnoj samoupravi i članu 56 stav 2 Statuta Opštine Bar, predsjednika Skupštine bira skupština iz reda odbornika, na prijedlog 1/3 odbornika, većinom glasova ukupnog broja odbornika, te da u skladu sa Poslovnikom o radu skupštine i Statutom Opštine Bar, predlog kandidata za predsjednika Skupštine podnosi se predsjedavajućem u pisanoj formi i mora biti obrazložen i svojeručno potpisan od strane podnosilaca predloga. Uz predlog se podnosi pisana saglasnost kandidata o prihvatanju kandidature.

Takođe je istakao da je shodno navedenom, dostavljen predlog 1/3 odbornika kojim se za predsjednika Skupštine opštine Bar predlaže Branislav Bane Nenezić, koji predlog je potpisalo 19 (devetnaest) odbornika, kao i da drugih predloga nije bilo.

Uvodno obrazloženje dao je **predstavnik predlagača odbornik Nedeljko Čović.**

Na predlog odbornice Valentine Minić i odbornika Momčila Lekovića, da se odredi pauza kako bi se odbornici upoznali sa dostavljenim materijalom-predlogom za Izbor predsjednika Skupštine opštine Bar, Predsjedavajući Skupštinom odbornik Bećir Berjašević, odredio je pauzu u trajanju od 10 minuta.

------------------------------------------------ O------------------------------------------------------

Nakon pauze, izvršena je prozivka odbornika, i predsjedavajući Skupštinom, odbornik Bećir Berjašević je konstatovao da, od ukupno 37 odbornika, koliko broji Skupština, sjednici prisustvuje 32 odbornika i da Skupština može da radi i punovažno odlučuje.

Nakon utvrđivanja postojanja kvoruma potrebnog za rad i odlučivanja, sjednica je nastavljena.

U raspravi su učestvovali odbornik/ci: **Momčilo Leković,** **Radomir Novaković,** **Edina Dešić, dr Rade Stanisavljević, Božidar Janković, Darko Pekić, Mladen Đuričić i Vesna Drašković.**

**Nakon rasprave, shodno članu 45. Zakona o lokalnoj samoupravi a u skladu sa članom 49, 56, 60. i 61. Statuta opštine Bar, Skupština je, javnim glasanjem, prozivkom odbornika, većinom glasova 19”za”, 4“protiv” i 9”uzdržanih”, donijela**

**O D L U K U**

**1. Za predsjednika Skupštine opštine Bar bira se Branislav Nenezić iz Bara.**

**2. Funkcija predsjednika Skupštine je profesionalna.**

**3. Mandat Predsjednika Skupštine traje koliko i mandat Skupštine opštine.**

**4. Ova odluka se primjenjuje od dana donošenja, a objaviće se u „Sl.listu CG-opštinski propisi“.**

Nakon što je dao svečanu izjavu**,** novoizabrani predsjednik Skupštine opštine Bar, Branislav Nenezić obratio se Skupštini.

Sastavni dio Zapisnika je fono zapis sa sjednice.

**Broj: 030-016/22-426/2**

**Bar, 25.11.2022. i 16.12.2022.godine**

**SKUPŠTINA OPŠTINE BAR**

**Sekretar Skupštine Predsjedavajući Skupštinom**

**mr Aleksandra Grabež Bećir Berjašević**